**Javaslat Üllés Nagyközség Önkormányzat Csigabiga Óvoda és Bölcsőde intézményben a 2014/2015. nevelési évben indítható óvodai csoportok számának meghatározására, valamint a maximális csoportlétszám túllépésének engedélyezésére**

**Tisztelt Testület!**

A nemzeti köznevelésről szóló 2011. évi CXC. törvény (*továbbiakban: Nkt*.) 83. §(2) bekezdés d) pontja alapján a fenntartó határozza meg az adott nevelési évben indítható óvodai csoportok számát.

Üllés Nagyközségi Önkormányzat fenntartásában egy óvoda működik. Az óvodában működő csoportok számát az intézmény alapító okirata tartalmazza, de ettől függetlenül az adott nevelési év vonatkozásában a fenntartónak külön döntésben is meg kell azt határoznia.

A 2014/2015. nevelési év tekintetében a tavalyi évhez képest változtatást javaslok, az eddigi 4 csoport helyett 3 csoport indítását javaslom a csökkenő gyereklétszámra tekintettel.

Az óvodai csoportok minimális, maximális és átlaglétszámát a köznevelési törvény 4. melléklete határozza meg, mely alapján az óvodai csoport maximális létszáma 25 fő.

Az Nkt 4. számú mellékletében meghatározottak alapján az óvodai csoportok minimális létszáma 13 fő, maximális létszáma 25 fő, átlag létszáma 20 fő lehet.

A fentiek figyelembevételével a fenntartó által engedélyezhető létszámhatárok:

|  |  |  |  |  |
| --- | --- | --- | --- | --- |
|  | **Minimális**  **létszám** | **Maximális**  **létszám** | **Átlag**  **létszám** | **További**  **+20%(120%)** |
| **Óvoda** | **13** | **25** | **20** | **30** |

Ennek megfelelően javasolom a létszámkeret átlépéséhez szükséges ideiglenes, a következő oktatási évre szóló – engedély megadását, azzal, hogy „a nevelési-oktatási intézmények működéséről és a köznevelési intézmények névhasználatáról” szóló 20/2012.(VIII.31.)EMMI rendelet 162 § alapján a gyermekenkénti 2 m2/fő alapterület igény betartását az oktatásszervezési feladatkörében eljáró intézményvezető köteles biztosítani.

*(„162. § (7) A kötelező (minimális) eszköz- és felszerelési jegyzékben felsorolt helyiségekre előírt követelmények teljesülnek, ha az épület megfelel a létesítésére, kialakítására vonatkozó nemzeti szabványban rögzített, vagy a nemzeti szabvánnyal azonos, továbbá azzal egyenértékű építési és műszaki előírásoknak azzal az eltéréssel, hogy az óvodai csoportszoba alapterülete nem lehet kevesebb mint 2,0 m2/fő.”)*

A „Cica” csoporthelyiség 54 m2, így a csoportlétszám túllépésére a jogszabály lehetőséget ad.

Kérem a Tisztelt Képviselő-testületet az előterjesztés megvitatására és a határozati javaslat elfogadására!

Üllés, 2014. szeptember 1.

Nagy Attila Gyula

polgármester

**……/2014.(IX.11.)önkormányzati határozat**

**Tárgy:** Javaslat Üllés Nagyközség Önkormányzat Csigabiga Óvoda és Bölcsőde intézményben a 2014/2015. nevelési évben indítható óvodai csoportok számának meghatározására, valamint a maximális csoportlétszám túllépésének engedélyezésére

**Határozati javaslat:**

Üllés Nagyközség Képviselőtestülete, mint a Csigabiga Óvoda fenntartója – a nemzeti köznevelésről szóló 2011. évi CXC. törvény 25.§ (7) bekezdése és ugyan ezen jogszabály 4. számú melléklet alapján - az intézmény „Cica csoport” létszám-keretének módosítását, a csoport 25 fős gyermeklétszámának 27 főre történő emelését a 2014-2015-ös oktatási évre engedélyezi.

Határidő: Azonnal

Felelős: polgármester

intézményvezető

Erről jegyzőkönyvi kivonaton értesítést kap:

1. Nagy Attila Gyula polgármester
2. Dr. Sugár Anita jegyző
3. Marótiné Hunyadvári Zita Csigabiga Óvoda és Bölcsőde megbízott vezetője
4. Gazdálkodási ügyintéző
5. Irattár

Ü l l é s, 2014. szeptember 8.

Nagy Attila Gyula

polgármester